钦定古今图书集成/明伦汇编/氏族典/第248卷 > 张显宗
## 钦定古今图书集成/明伦汇编/氏族典/第248卷 > 张显宗

按《万姓统谱》：“显宗字明远，汀州宁化人。以文学著名。
洪武二十四年进士及第。二十九年，以编修陞太常
寺丞，赐衣一袭。三十年，署国子祭酒事。建文君即位，
上便宜数事，学政一新。壬午正月，升工部右侍郎。靖
难兵至淮，显宗奉诏起义兵江西，募民出粟给军饷。
六月，还复为祭酒。靖难后，江西兵执显宗至京师，戍”
兴州。后平交趾，起显宗为左布政使，劳来抚戢，夷民
安附。显宗性行孝友，政事敏达，时以文学饬吏事。